త్యాగరాజ ఆరాధనోత్సవాలు
త్యాగరాజ ఆరాధన ప్రముఖ వాగ్గేయకారుడు త్యాగరాజును స్మరించుకుంటూ సంవత్సరానికి ఒకసారి జరిగే సంగీతోత్సవాలు. ఈ ఉత్సవాలకు ప్రపంచ వ్యాప్తంగా ఉన్న కర్ణాటక సంగీత విద్వాంసులు త్యాగయ్యకు తమ నివాళులు అర్పించడానికి విచ్చేస్తారు. ఈ ఉత్సవం త్యాగరాజు కావేరీ నది ఒడ్డున సమాధి సమీపంలో పుష్య బహుళ పంచమి నాడు జరుగుతుంది. ఈ రోజు సంగీత విద్వాంసులంతా ఆయన సమాధి చుట్టూ కూర్చుని ఆయన స్వరపరిచిన పంచరత్న కీర్తనలను బృందగానంగా ఆలపిస్తారు. సంగీతాన్ని ఆలపించే విద్వాంసులే కాక భారతీయ శాస్త్రీయ సంగీతాభిమానులు ఆ సంగీతాన్ని వినడానికి అక్కడికి వస్తారు.
ఈ ఆరాధన ప్రతి సంవత్సరం త్యాగరాజు స్వామి పరమపదించిన రోజైన పుష్య బహుళ పంచమి రోజున "శ్రీ త్యాగబ్రహ్మ మహోత్సవ సభ" ఆధ్వర్యంలో జరుగుతుంది. తమిళనాడు లోని, తంజావూరు జిల్లా, తిరువయ్యూరులోని త్యాగరాజు సమాధి ప్రాంగణంలో ఈ ఉత్సవం జరుగుతుంది.
ఆటపాక
ఈ ఆలయంలో పునఃప్రతిష్ఠా మహోత్సవాలు 2017, ఫిబ్రవరి-22వతేదీ బుధవారంనాడు ప్రారంభమైనవి. శ్రీ జంపన రామలింగరాజు దంపతుల ఆర్థిక సహకారంతో నిర్మించిన రాజగోపుర ప్రతిష్ఠను బుధవారం ఉదయం వైభవంగా నిర్వహించారు. ఈ సందర్భంగా గోపూజ, నగర సంకీర్తన, విఘ్నేశ్వరపూజ, దీక్షాధారణ, పుణ్యాహవచనం మొదలగు ప్రత్యేకపూజలు నిర్వహించారు. సాయంత్రం చతుర్వేద పారాయణం, ప్రవచనం, నీరాజన మంత్ర పుష్పం నిర్వహించారు. ఈ ఆలయ పునర్నిర్మాణానికి దాతలు, దేవాదాయ ధర్మాదాయ శాఖ అందించిన 70 లక్షల రూపాయలకు పైగా నిధులతో ఈ పనులు చేపట్టినారు. 23వతేదీ గురువారంనాడు వీరభద్ర పళ్ళెం గ్రామోత్సవం, 24వతేదీ శుక్రవారం సాయంత్రం స్వామివారి దివ్యకల్యాణం నిర్వహించెదరు. [5]
అటపాక పక్షుల విహార స్థలం. ఇక్కడ పక్షుల పరిశీలనకు అనువుగా బర్డ్స్ వ్యూ పాయింట్ ఏర్పాటుచేయబడింది. ఇక్కడ సంరక్షణా కేంద్రం కొల్లేరు మద్యస్థంగా కైకలూరు అడవీ ప్రాంత పరిధిలో ఉంది. ఈ సంరక్షణా కేంద్రం 673 కిలోమీటర్ల పరిధిలో పశ్చిమగోదావరి జిల్లా, కృష్ణా జిల్లాలలో తడినేలల్లో విస్తరించుకొని ఉంది. ఇక్కడ వ్యూపాయింట్ మరియు పార్క్ ఉంది. పిల్లలు ఆడుకొనేటందుకు ఏర్పాట్లు చేసారు. కొల్లేటి పక్షులకు సంబంధించిన సమాచారము, వాటి చిత్రాల ప్రదర్శన ఉంది.